ISIGIDIMI SAMXOSA, MAY 1, 1883.

3

INTLANGANISO ENKULU YABAZILI  
BENENE E-RINI.

Elibandla beline ntlanganiso yomnyaka e Rini ukususela kumhla wa 23 kwada kwaba ngowa 26 March, 1883. Le ibiyintlanganiso yesi hlanu. Eyokuqala yayise Bayi, yaza eyesi bini yase Graaff Reinet, eyesi tatu e Uitenhage, eye sine kwa se Bayi, eyesi hlanu e Rini.

Indlu enkulu yama Tempile Enene (I. O. T. T.) yamiselwa ngomnyaka we 1879, ukuba yongamele indlwana ezingamasebe. Pambi kwalomnyaka zonke itempile ezingama sebe bezi laulwa yindlu enkulu yomhlambi we Good Templars (I.O.G.T.) lomhlambi waba mhlope, kubonakele noko ukuba intloko yo- mnye umzimba ayinako ukuwulondoloza kakuhle omnye umzimba, kwafuneka ke ukuba lomziba we I.O.T.T. maunga patwa yintloko ye I.O.G.T.

Kuti pambi kokuba ihlangane intlanganiso yendlu enkulu, zonke i Tempile ezipantsi zinyule abatunywa (Delegates) abaya kuya endaweni eyoba kuyo intlanganiso yomnyaka, baye nemicimbi ye Tempile abakutshwa zizo. Kulapoke iya kufike yanekwe kona yonke imicimbi—kulapo kanjako ziya kugwetywa kona nezi mangalo zo Ndiyabena be Tempile ezi pantsi. Bonke abatunywa balungiselelwa indawo zokulalisa kumzi lowo ngama lungu e Tempile zalomzi, baze bamelwe kona nangezi xaso yonke lomihla ye ntlanganiso.

Kule ntlanganiso ibise Rini abatunywa babe ngama 34, inani elingapezulu kwamaxesha angapambili, esicinga ukuba lande ngenxa yokwanda kwe Bandla laba zili, nangenxa yokuba intlanganganiso ibise ndaweni ekufupi kumacala onke. Imizi eyayitumele izitunywa yile

Graaff Reinet, Uitenhage, Port Elizabeth, Grahamstown, Tarkastad, Richmond, Kruis Fontein, Strand Fontein, Ncanara, Bethelsdorp, Katriver, King William’s Town, Chu- mie, Lovedale, Pirie. &c.

Abakutshwa zi Tempile zamaxosa ngu Rev. P. J. Mzimba, no Mr. Knox Bokwe e Lovedale.—Ngu Mr. I. W. Wauchope no Mr. Solomon Qambela e Port Elizabeth.—Ngu Mr. T. Mbela e Tyume.—Ngu Mr. Pita Qwela e Mgqakwebe.

I R.W.T.T. (Rev. H. Kayser) yafunda ingxelo ekwabonakala ukuba umsebenzi wozilo uyanda. I Tempile ezimiswe kumnyaka we 1882 li 16. Zizonke i Tempile kweli le Koloni ngamashumi mane, kwele Dayimani lishumi lina ntlanu. Inani lama lungu ngamawaka matatu ana makulu mahlanu (3,500) ngapandle kwamalungu e Tempile ezi sibozo e Dayimani ezi ngatumelanga i *Return* yazo.

Kuko ke indawo, eke ibuzwe futi yokuba, kutenina lento ama Tempile la ahluma ngokukauleza okunje? Iminyaka imbalwa ewuqalile lomsebenzi, kanti noko sele hamba emawakeni. Imbangi nantsi,—Akuko Mwesile, akuko Mrabe, akuko Mtshatshi—onke ngama Tempile manye, apetwe ngumteto omnye, aquba ngomkwa omnye. Nalo ikubalo lama Tempile.

Kweli Bandla kuko amadoda alutandayo uhlanga, kwa wona umsebenzi lo wawo ubonisa inyameko yawo ukunyame- kela uhlanga. Amanye angene esigxekweni, kutiwa yinina ukuba ati engamanene, adlelane namanxila—Singakankanya u John Geard Esq., M.L.O., ode kunye nomyeni wakowabo u Rev. Kayser akaba nantloni ukucanda isi xeko sase Rini nama Tempile antsundu. Kwati kwakupunyelwa elizweni— sakumiswa isibane pezu kwe kandelare—ngomhla wo matsho, sabona into entle. Apuma ama Tempile Enene etsho ngezi dabane zawo. Afakwa pambili azidabane zi zulura, kwalande- la izinqonqo into ezitsho ngezivato ezibomvu. Kwavalwa emva ngento ka Ntaba u Rev. Mr. Mountain ehamba no John Geard Esq., M.L.C., pambi kwabo kuhamba u Rev. Mr. Kayser no Rev. Mr. Mzimba namalungu endlu enkulu.

Lakokela pambili i Gubu walintila umfo akafeketa. Kwayiwa kungenwa e Tyalikeni, leya ibifudula iyeka Mr. Smit, kwenziwe kona inkonzo ngu Rev. J. A. Chalmers, eshumayela kumazwi ati:—*“ Inxenye yenzeleni inceba. nicalula; inxenye yisindiseni ninoloyiko, nibapanga emlilweni, nitiya nengubo edyojiweyo yinyama.”* Jude I 22—23.

Ngokuhlwa ngomvulo kwabako i Tea meeting, kwako nezi pitshi (inteto) ezenziwa ngabafundisi nabanye ababeko. Isihlalo sazaliswa ngu John Geard Esq., M.L.C. Kuba fundisi kwateta o Revs. Kayser, Chalmers, Gedye, Mzimba, Helm— Bonke babonisa ukuba utywala ngumtshabalalisi, nokuba ubu Tempile luncedo olukulu kulo mtshabalalisi.

1. W. W.

INGXELO YABATUNYWA BASE LOVEDALE.

Kwavakaliswa kuzo zonke i-Tempile zabazili benene ukuba ngomhla wesine evekini ngosuku Iwa 23 ku March kulo mnyaka kuya kubako intlanganiso enkulu e Rini yamatempile. Kwayalezwa njengesiko ukuba zonke i-Tempile ize zitumele abantu abaya kuba zindlebe nomlomo wazo kulo ntlanganiso inkulu. Sinduluke sababini e Lovedale ukuya kulo ntlanganiso. Kute kwapambi kokuba sinduluke kwabonakala uselo nonxilo lungamandla apa e Dikeni. Siye kugaleleka e Sinqenqeni kwabonakala ukuba uhlanga Iwakwa Xosa nolwase Mbo lusela lunxile into ehlangeneyo. Yavakala intokazi kwezo zitalata zalo dolopu ye Sinqenqe isicela ukuba siyiseze ibrandi, sakuba singayinabelanga nganto kwesi sicelo, yasitetela ambalwa okusitshabisa. Wasenzela ububele u Mr. no Mrs. Van Rooyen umfundisi wezi zikolo zimele i Gqugesi. Sinduluke apo xa limkayo ilanga saya kufika e Lukuko ukutshona kwalo. Safika kulo nkanti ise Lukuko kanye xa izizwe zindulukayo, iyimityino ngemityino emide ukusinga emakaya. Behexa, bemnandi, bexokozela, benxila, amadoda nabafazi. Silalise kumfo ka Carl apo, sambambazelelwa kunene ngobubele yinkosikazi nomninimzi. Kwakubonakala ukuba ngumzi womfo okuteleyo, olimayo kakulu. Sinduluke apo kwakusasa saya kufika emini e Nyara. Senzelwa kakulu ububele ngu mfundisi walapo u Mr. T. Van Rooyen no dade wabo. Kwasa sinduluka siya kungena ngo loliwe e Rini, ukutshona kwela- nga. Saziqala intlanganiso ngalo mini safika, ngolwe-Sine saya kugqibana nazo ngom-Vulo ngokuhlwa. Kulo ntlanganiso aye 34 amadoda avela kwi tempile zabantu beli lizwe eyi 57 : amalungu ezo tempile ngama 3,500. Indawo ezipaulekileyo zininzi

1. Amabastile (oko kukuti Amalau) aye mashumi 28 amadoda atunyelwe ngamazila endawo ngendawo zama bastile. Aye wona ama Xosa (ndidiba ke na Bambo) ema 6 amadoda avela kwindawo ngendawo ezizilayo.

Kwaye kuyo yonke lendlela ude uye e Rini ekaya kubonakala Amabastile (Amalau ke) epumile ezinkanti namhla, eshiye um Xosa nom Mbo. Ngeminyaka edluleyo engemininzi inkanti bezizezama Lawu, ebeqayisa ngokulwa, ngokopisana impumlo, nokutyapazana amehlo ngefisa, ngokuqubana ngentloko, nokunyurulana ngokukabana ezinkanti; inkundla zabo apo amadoda nabafazi bahlala kona bekuse zinkanti. Namhla akunjalo. Asuke alutakazelela uzilo alungena kakulu.

Umntu onxilayo ilizwi lika-Tixo alinandlela yokungena kuba engena tuba lokuliva. Baye bona ubuntu ingento woze ayibambe.

1. Uhlanga Iwama Bastile luwufihla umzimba ngokufanele- kileyo, lunezindlu ezifanelekileyo. Silufumene oluhlanga luhlonelwe, lubekiwe kule mizi sihambe kuyo, ngokukodwa kanye apo e Rini, ngabantu abamhlope. Waye yena um Xosa no Mbo edeliwe, ecekiswa, ekangelelwe pantsi ngaba mhlope, wada weyiwa nali Bastile ngokuba lizibona ubuntu. Olu hlanga luncedwe ke koku kuzila. Intlanga zabemi belizwe lase Australia, kwati kwakufika kuzo uhlanga olumhlope zabuba zindlala, zindywala. Intlanga zabemi belizwe lase America kute kwakufika uhlanga olumhlope zabuba zindlala, zindywala. Nazo ezi ntlanga zintsundu sezitshabalala, ziyacitakala ubuntu buyapela.

E Rini nase Bayi bekudume izindlu zamaxamba zama Bastile, namhla ezo zindlu zingamaxobongo, zezaba Mbo nama Xosa.

Ihambo kuti, nengxoxo zotywala e Rini, tina kuti zidale usizi nentliziyo ebuhlungu ngenxa yohlanga Iwakowetu.

Makristu lungeneni uzilo ngenxa ka Kristu nelizwi lake. Utywala butimbela esihogweni kwa Satana. Butabata kumfuni, butabate kolilungu leramente, butabate kwigosa, kanti nakuba fundisi buyazuza. Kuze kona kwabangeka kolwa kubete bapantse ukuncameka ukuba bozuzeka ngenxa yonxilo. Imfundo ayilincedi inxila ; iziyalo azingeni enxileni.

1. Eliqinga lokumanyana ngozilo, ati amahlelo enkonzo ngenkonzo zelizwi adibane ngantonye, ngento ezitshabalalisa uhlanga, bevela kwindawo ngendawo, lidale ukubumbeka kohlanga Iwama Bastile. Namhla bavukile ekufeni kokungavani, lento ibamanyile. Ukuzila oku kwabazili benene kuhlanganisa um Wesile, um Free Church, um Episcopelian, um Independent nawo onke amahlelo enkonzo—ngomsebenzi omhle oncedisa ilizwi le Nkosi yetu u Yesu Kristu.

P. J. M.